jkorsvik/nowiki_second_scrape_merged huggingface dataset:
Skulestadmoen

Skulestadmoen er et tettsted i Voss herad i Vestland. Tettstedet har 1 430 innbyggere per 1. januar 2022, og ligger to kilometer nord for kommunesenteret Vossevangen.
På Skulestadmoen ligger Voss jordbruksskule og barneskolen Skulestad skule. Her finnes også det ene mulige startpunktet for alpinanlegget til Voss ski- og fjellheiser, i Bavallen.


== Referanser ==


== Eksterne lenker ==
Skulestadmoen tvangsarbeidsleir Om soning etter rettsoppgjøret, 1945 – 1947
Voss Jordbruksskule Om jordbruksskulen på  Skulestadmoen
60 års jubileum 11. april 2008 Jordbruksskulen feires av Hordaland fylke.
Mønshaugen/Bjørgum

Mønshaugen/Bjørgum er et tettsted i Voss herad i Vestland. Tettstedet har 822 innbyggere per 1. januar 2022 og ligger fem kilometer øst for kommunesenteret Vossevangen. Det består av de to sammenvokste stedene Mønshaugen og Bjørgum.


== Referanser ==
Ploganes

Ploganes er et tettsted i Kvam kommune i Vestland. Tettstedet har 397 innbyggere per 1. januar 2022. Tettstedet ligger i Strandebarm ved Strandebarmbukta på nordsiden av Hissfjorden, som er en del av Hardangerfjorden.


== Referanser ==
Hagavik

Hagavik er et tidligere tettsted i Os kommune i Hordaland og har vokst sammen med tettstedet Osøyro. Kysthospitalet i Hagavik ligger her. Postadresse 5217 Hagavik favner om gamle Nore Neset krins og Nore Øyane krins. Svært stor boligbygging og dertil befolkningsøkning i kretsen. Svært mange barnefamilier finner sitt hjem her nær barne- og ungdomsskolen samt aktivitetshus med idrettsbaner, badeviker og en nærbutikk på Grindevoll med gammel postadresse 5226 Nordre Neset. Hagavik ble regnet av Statistisk sentralbyrå som et tettsted inntil 2012, da beregningsmetodikken ble endret.


== Referanser ==
Hammarsland

Hammarsland er et tettsted i Øygarden kommune i Vestland. Tettstedet har 1 000 innbyggere per 1. januar 2022, og ligger midt på Sotra ved riksvei 555.


== Referanser ==
Solsvik

Solsvik (også brukt Sollsvika) er en bygd i Øygarden kommune i Vestland, og ligger helt nord på Sotra. Riksvei 561 går gjennom Solsvik. Bygden ble regnet av Statistisk sentralbyrå som et tettsted inntil 2012, da beregningsmetodikken ble endret. Siden har Solsvik inngått som en del av Ågotnes tettsted.


== Referanser ==
Skoge/Møvik

Skoge/Møvik er et tettsted i Øygarden kommune i Vestland. Tettstedet har 915 innbyggere per 1. januar 2022, og ligger vest på Sotra.


== Referanser ==
Żelazowa Wola

Żelazowa Wola er en landsby i kommen Sochaczew i det Masoviske voivodskap, Polen. Stedet, som har 65 innbyggere, ligger ved elven Utrata, 46 km vest for Warszawa.
Żelazowa Wola er komponisten Frédéric Chopins fødested. Også fiolinisten Henryk Szeryng ble født her.
I 1894 innviet man i landsbyen et Chopin-minnesmerke i nærvær av den russiske komponisten, pianisten og Chopin-beundreren Milij Balakirev, og til Chopins 100-års fødselsdag skrev han en orkestersuite bestående av Chopins étude (op.25, nr. 6), mazurka (op. 41, nr. 3), nocturne (op. 15, nr. 3) og scherzo (nr. 3, op. 39). Balakirevs elev, Sergej Lyapunov, skrev til samme anledning det symfoniske diktet, Żelazowa Wola, op. 37, til minne om Chopin.Chopins fødehus rommer i dag et museum med en tilgrensende park. Om sommeren framfører pianister fra hele verden Chopins musikk her.

		


== Referanser ==


== Eksterne lenker ==
(en) Żelazowa Wola – kategori av bilder, video eller lyd på Commons 
(en) Żelazowa Wola – galleri av bilder, video eller lyd på Commons 
Chopin's Poland. Żelazowa Wola Arkivert 11. desember 2014 hos Wayback Machine., en.chopin.nifc.pl
Mopan

Mopan er et mayisk språk som snakkes av ca. 5 000 mennesker i Belize og ca. 2 000 i Guatemala. Det tilhører den yukatekanske greina, og er nærest beslekta med yukatansk, lakandonsk og itza.


== Eksterne lenker ==
Mopan hos Ethnologue
Chikomuselsk

Chikomuselsk (chikomuselteko, chicomucelteco) er et utdødd mayisk språk som ble snakka i kommunene Chicomuselo, Mazapa de Madero og Amatenango de la Frontera i den meksikanske delstaten Chiapas og i enkelte områder i det guatemalanske departementet Huehuetenango. Det døde ut på 1970- eller 1980-tallet. Alle etterkommerne av brukerne av språket, i alt rundt 1 600 personer, har spansk som morsmål.


== Eksterne lenker ==
Chikomuselsk hos Ethnologue
Valldemosa

Valldemosa (katalansk: Valldemossa) er en by og kommune i det østlige Spania, på øya Mallorca i provinsen Balearene. Kommunen har 2 042 innbyggere (2021). Stedet ligger i regionen (comarca) Sierra de Tramontana.
Kommunesenteret er en fjellandsby som også bærer navnet Valldemosa. Stedet er kjent for et opphold den polske komponisten Frédéric Chopin og den franske forfatterinnen George Sand hadde her vinteren 1838/39. Sand skrev senere boken En vinter på Mallorca, hvor hun  beskriver landskapet i svært maleriske vendinger, men gir et ufordelaktig bilde av befolkningen, som var svært reserverte overfor det ugifte paret.
Årlig besøker mer enn 100 000 turister landsbyen, ikke minst for å bese karteuserklosteret der Chopin og Sand bodde under deres ca. to måneder lange opphold. Klosteret er ombygd for turister, og etablissementet stiller ut typiske mallorkinske gjenstander og «Chopin-relikvier».

Valldemosa er Catalina Tomás fødested. Hun er den eneste katolske helgen fra Mallorca og er gjenstand for en utstrakt dyrking her. Rundt omkring i landsbyen er det utplassert en mengde fargerike fliser påmalt legender om henne.
I Valldemosa ligger kultursenteret Costa Norte, som ble opprettet på initiativ av den amerikanske skuespilleren Michael Douglas. Senteret gir informasjon om naturen i den mallorkinske fjellkjeden Sierra de Tramontana og om regelmessige kulturelle evenementer.
En stedlig spesialitet er en drikk laget av mandler og et bakverk laget av poteter.


== Referanser ==


== Eksterne lenker ==
Offisielt nettsted 
(en) Valldemossa – kategori av bilder, video eller lyd på Commons 
(en) Valldemossa – galleri av bilder, video eller lyd på Commons
Quiché (språk)

Quiché' (katzijob'al, også kjent som k'iche') er det mest utbredte mayiske språket, og snakkes av mellom en og to millioner mennesker, hovedsakelig i de sentrale høylanda i Guatemala. Ifølge den guatemalanske folketellinga fra 2002 er det 1 270 953 mennesker som tilhører quichéfolket, hvorav 890 596 har lært quiché som førstespråk. Ethnologues tall er imidlertid mye høyere, til sammen 2 333 000 talere. Quiché er uansett landets nest største språk etter spansk. Språket snakkes også av rundt 524 mennesker sør i Mexico.
Quiché har en rekke ulike dialekter som av og til regnes som egne språk.
Det mest kjente verket på quiché er den mytologiske tekstsamlinga Popol Vuh.


== Referanser ==


== Eksterne lenker ==
Quiché hos Ethnologue
Quiché–engelsk ordliste
Engelsk–quiché ordliste
Kornbånd

Kornbånd, eller nek, er en bunt med korn som er bundet sammen på midten. I tidligere tider ble kornet skåret med sigd i skuronna og når man hadde en passelig stor bunt ble den bundet sammen med halmstrå som ble lagt rundt midten på båndet og knyttet. Denne operasjonen har ført til benevnelsen kornbånd.
Kornbåndene ble så satt på staur, eller støttet opp mot hverandre, for å tørkes. Når de var tørre ble de kjørt inn og lagret på kornlåven. I en tid da kornet ble håndtert mange ganger var det praktisk at kornet var buntet sammen til passelig store kornbånd. Kornbåndene kunne ikke være tykkere enn at halmen kunne knyttes rundt dem. At de ikke var så tykke førte også til at de tørket fortere.
De første selvbinderne benyttet metalltråd til å binde kornbåndene sammen med, men det førte til problemer når halmen ble benyttet til for eller strø, ved at kyrne kunne spise i seg biter av ståltråden. At en ku spiste i seg «kvasst» kunne bety et økonomisk tap om hun måtte avlives. Problemet ble løst ved at det ble utviklet bindeapparat som benyttet sisalgarn.


== Julenek ==

I Norden har det lenge vært vanlig å sette et kornbånd med havreaks, et fugle- eller julenek, utenfor vinduet i julen, ikke sjelden på en stang. Det kan imidlertid se ut til at dette elementet i julefeiringen ikke er like gammelt som de øvrige.
Opphavet til skikken å sette opp kornnek eller kornband er usikkert. Kornnek nevnes første gang i en skriftlig kilde i 1753, hvor Erik Pontoppidan beskriver skikken på Vestlandet: «Jule-Aften gaaer den Norske Bondes Hosspitalitæt saavidt, at han end ogsaa byder Fuglene til Giest, settende et utærsket Korn-Neeg uden for Lade-Døren paa en Stang, hvorved Spurrer og andre smaa Fugle holde seg ret lystige.» Fordi prester på 1700-tallet skal ha fordømt skikken som hedensk, har noen gjettet på at juleneket opprinnelig var et førkristent vinteroffer. Andre forskere har tolket julenek som et beskyttelsesmiddel mot onde makter, som et offer til en vegetasjonsguddom, som et hjelpemiddel for å holde liv i en hedensk kornånd eller som en magisk bestikkelse for å hindre at fugler skulle ødelegge neste års avling. Skikken kan også ha hatt utspring i at både mennesker, dyr og fugler skulle få litt ekstra til jul eller rett og slett at en syntes det var fint å se på.
Julenek er et vanlig motiv på tradisjonelle julekort.

		
		
		


== Referanser ==


== Kilder ==
Olav Bø: Vår norske jul. Det Norske Samlaget 1986  ISBN 82-521-2509-3


== Eksterne lenker ==
(en) Garbs – kategori av bilder, video eller lyd på Commons
dinjul.no om julenek Arkivert 26. desember 2013 hos Wayback Machine.
Henrik Wergelands dikt Smaafuglerne paa Juleneket () Arkivert 24. desember 2013 hos Wayback Machine.
UFC 89

UFC 89: Bisping vs. Leben var et MMA-arrangement i regi av UFC i Birmingham, England 18. oktober 2008. Etter arrangementet var over testet Chris Leben positivt for det forbudte stoffet stanozolol. Han ble suspandert i 9 måneder og ble trukket i lønn som følge av dette. Siden Leben tapte kampen sin mot Bisping ble resultatet stående.


== Resultater ==


=== Innledende kamper ===
Lettvekt kamp:  Samy Schiavo vs.  Per EklundEklund beseiret Schiavo med submission (Rear Naked Choke) 1:47 i 3. rundeLettvekt kamp:  David Baron vs.  Jim MillerMiller beseiret Baron med submission (Rear Naked Choke) 3:19 i 3. rundeLettvekt kamp:  Terry Etim vs.  Sam StoutEtim beseiret Stout med enstemmig avgjørelse (30-27, 29-28, 29-28).Lettvekt kamp:  Jess Liaudin vs.  David BielkhedenBielkheden beseiret Liaudin med enstemmig avgjørelse (30-27, 29-28, 29-28).Tungvekt kamp:  Shane Carwin vs.  Neil WainCarwin beseiret Wain med TKO (slag) 1.31 i 1. runde.Weltervekt kamp:  Dan Hardy vs.  Akihiro GonoHardy beseiret Gono med delt avgjørelse (29-28, 29-28, 28-29).


=== Hovedkamper ===
Weltervekt kamp:  Paul Kelly vs.  Marcus DavisDavis beseiret Kelly med submission (Guillotine choke) 2:16 i 2. rundeWeltervekt kamp:  Paul Taylor vs.  Chris LytleLytle beseiret Taylor med enstemmig avgjørelse (30-27, 29-28, 29-28).Lett tungvekt kamp:  Rameau Thierry Sokoudjou vs.  Luiz Arthur CaneCane beseiret Sokoudjou med TKO (slag) 4:15 i 2. runde.Lett tungvekt kamp:  Keith Jardine vs.  Brandon VeraJardine beseiret Vera med delt avgjørelse (29-28, 29-28, 28-29).Mellomvekt kamp:  Michael Bisping vs.  Chris LebenBisping beseiret Leben med enstemmig avgjørelse (30-27, 30-27, 29-28).


== Bonuser ==
Fight of the Night:  Chris Lytle and  Paul Taylor
Knockout of the Night:  Luiz Cane
Submission of the Night:  Jim Miller
Obscura

Obscura er et tysk teknisk dødsmetall-band som ble opprettet i 2002 av vokalist/gitarist Steffen Kummerer.
Bandet ble lagt merke til da de turnerte sammen med Suffocation i 2006 og gav selv ut albumet sitt Retribution samme året.
Obscura gav ut sitt andre album Cosmogenisis tidlig i 2009 via plateselskapet Relapse Records og holder fortsatt på med musikken sin.
Sent i 2008 etter mange forandringer av medlemmer er de nåværende medlemmene som følger under. 


== Medlemmer ==
Vokal/gitar: Steffen Kummerer
Gitar: Christian Muenzer
Trommer: Hannes Grossman


== Kilder ==
Obscura på last.fm
Obscura på MySpace


== Eksterne lenker ==
(en) Offisielt nettsted 
(en) Obscura – kategori av bilder, video eller lyd på Commons 
(en) Obscura på Discogs 
(en) Obscura på MusicBrainz 
(en) Obscura på Spotify 
(en) Obscura på Songkick 
(en) Obscura på Last.fm 
(en) Obscura på AllMusic
UFC 88

UFC 88: Breakthrough var et MMA-arrangement i regi av UFC i Atlanta, Georgia, USA 6 september 2008.


== Resultater ==


=== Innledende kamper ===
Mellomvekt kamp:  Jason MacDonald vs.  Jason LambertMacDonald beseiret Lambert med submission (rear naked choke) i 2. runde.Lett tungvekt kamp:  Tim Boetsch vs.  Mike PattBoetsch beseiret Patt med TKO 2:03 1. runde.Weltervekt kamp:  Roan Carneiro vs.  Ryo ChonanChonan beseiret Carneiro med delt avgjørelse (29-28, 29-28, 28-29).Lettvekt kamp:  Thiago Tavares vs.  Kurt PellegrinoPellegrino beseiret Tavares med enstemmig avgjørelse (29-28, 29-27, 29-27).


=== Hoved kamper ===
Weltervekt kamp:  Kim Dong-hyun vs.  Matt BrownKim beseiret Brown med delt avgjørelse (29-28, 28-29, 29-28).Mellomvekt kamp:  Martin Kampmann vs.  Nate MarquardtMarquardt beseiret Kampmann med TKO at 1:22 of round 1.Mellomvekt kamp:  Dan Henderson vs.  Rousimar PalharesHenderson beseiret Palhares med enstemmig avgjørelse (30-27, 30-27, 29-28).Lett tungvekt kamp:  Rich Franklin vs.  Matt HamillFranklin beseiret Hamill med TKO 0:39 i 3. runde.Lett tungvekt kamp:  Chuck Liddell vs.  Rashad EvansEvans beseiret Liddell med KO 1:51 i 2. runde.


=== Kansellerte kamper ===
Weltervekt kamp:  Karo Parisyan vs.  Yoshiyuki YoshidaParisyan trakk seg fra kampen kun timer før den var planlagt. Årsaken var ryggskader.


== Bonuser ==
Knockout of the night:  Rashad Evans.
Submission of the night:  Jason MacDonald.
Fight of the night:  Kurt Pellegrino vs.  Thiago Tavares.


== Referanser ==
UFC 87

UFC 87: Seek and Destroy var et MMA-arrangement i regi av UFC i Minneapolis, Minnesota, USA 9. august 2008. Dan Evensen ble på dette stevnet den første nordmannen til å gå kamp i UFC.


== Resultater ==


=== Innledende kamper ===
Weltervekt kamp:  Luke Cummo vs.  Tamdan McCroryMcCrory beseiret Cummo med enstemmig avgjørelse. (30-27, 30-27, 29-28)Tungvekt kamp:  Cheick Kongo vs.  Dan EvensenKongo beseiret Evensen med TKO (slag) 4:55 i 1. runde. Dette var den eneste kampen som ble vist på direktesendingen.Lett tungvekt kamp:   Andre Gusmao vs.  Jon JonesJones beseiret Gusmao med enstemmig avgjørelse. (30-27, 29-28, 30-27)Weltervekt kamp:  Chris Wilson vs.  Steve BrunoWilson beseiret Bruno med enstemmig avgjørelse. (30-27, 30-27, 30-27)Weltervekt kamp:   Ben Saunders vs.  Ryan ThomasSaunders beseiret Thomas med submission (armbar) 2:28 i 2. runde.


=== Hovedkamper ===
Mellomvekt kamp:  Jason MacDonald vs.  Demian MaiaMaia beseiret MacDonald med submission (rear naked choke) 2:44 i 3. runde.Lettvekt kamp:  Kenny Florian  vs.  Roger HuertaFlorian beseiret Huerta med enstemmig avgjørelse. (30-27, 30-27, 30-27)Lettvekt kamp:  Manny Gamburyan vs.  Rob EmersonEmerson beseiret Gamburyan med KO 0:12 i 1. runde.Tungvekt kamp:  Brock Lesnar vs.  Heath HerringLesnar beseiret Herring med enstemmig avgjørelse. (30-26, 30-26, 30-26)Weltervekt tittelkamp:  Georges St-Pierre (c) vs.  Jon FitchSt-Pierre beseiret Fitch med enstemmig avgjørelse. (50-43, 50-44, 50-44)


== Bonuser ==
Fight of the Night:  Georges St-Pierre VS  Jon Fitch
Submission of the Night:  Demian Maia
Knockout of the Night:  Rob Emerson
Finsterforst

Finsterforst er et folk metal-band fra Tyskland som ble opprettet sent i 2004 av Tobias Weinreich (Bass), Sebastian Scherrer (Keyboard), Marco Schomas (Vokal) og Simon Schillinger (Gitar)
Bandet trengte flere medlemmer og lagde mange sanger de ikke kunne fremføre før de hadde nok medlemmer. Våren 2005 ble Johannes Joseph med i bandet, og Finsterforst kunne endelig begynne og øve på sangene sine. I oktober samme året ble rytme-gitaristen David Schuldis også med på laget. Like etter kom trommeslageren Cornelius Heck også med.
I desember samme året fikk Finsterforst platekontrakt med Worldchaos Studios, der de spilte inn 3 spors-demoen Wiege der Finsternis. Det første albumet, Weltenkraft ble utgitt i juli 2007. Bandets andre album, ...zum Tode hin, ble utgitt i februar 2009.


== Medlemmer ==
Vokal: Marco Schomas
Gitar: Simon Schillinger
Gitar: David Schuldis
Gitar (live): Peter Hamm
Bass: Tobias Weinreich
Keyboard: Sebastian Scherrer
Trekkspill: Johannes Joseph
Trommer: Cornelius Heck


== Eksterne lenker ==
(en) Offisielt nettsted 
(en) Finsterforst – kategori av bilder, video eller lyd på Commons 
(en) Finsterforst på Discogs 
(en) Finsterforst på MusicBrainz 
(en) Finsterforst på Encyclopaedia Metallum 
(en) Finsterforst på Songkick 
(en) Finsterforst på Last.fm
Hanne Bjurstrøm

Hanne Inger Bjurstrøm (født 20. september 1960 i Oslo) er en norsk embedskvinne, tidligere advokat og politiker (Ap) som fra 2021 er nestleder i Arbeidsretten. Hun var likestillings- og diskrimineringsombud fra 2016 til 2022. Hun var arbeidsminister 2009–2012 i Jens Stoltenbergs annen regjering.


== Bakgrunn ==
Bjurstrøm er utdannet jurist. Hun har vært konsernadvokat i Aker RGI og dommer/nestleder i Arbeidsretten, og har også jobbet i Europarådet, hos Regjeringsadvokaten og i Justisdepartementet. Hun kom til arbeidsminister-stillingen fra en stilling som spesialrådgiver i Miljøverndepartementet og Norges forhandlingsleder i de internasjonale klimaforhandlingene. Hun er fra 2013 partner i advokatfirmaet Arntzen de Besche AS i Oslo. Nestleder i Fondet for dansk-norsk samarbeid fra 2017 og leder fra 2022.


== Statsråd ==
Bjurstrøm ble utnevnt som statsråd 20. oktober 2009. Hun bisto først statsråd Erik Solheim med internasjonale klimaforhandlinger, før hun etter FNs klimakonferanse 2009, der hun ledet for den norske delegasjonen, tiltrådte som arbeidsminister 21. desember 2009.


== Likestillings- og diskrimineringsombud ==
Hun ble 22. oktober 2015 utnevnt til likestillings- og diskrimineringsombud, og tiltrådte 18. januar 2016.


== Referanser ==


== Eksterne lenker ==
(en) Hanne Bjurstrøm – kategori av bilder, video eller lyd på Commons 
(en) Hanne Bjurstrøm på Internet Movie Database 
(no) Hanne Bjurstrøm hos Stortinget 
(no) Hanne Bjurstrøm hos Norsk senter for forskningsdata 
Cicero om Hanne Bjurstrøm
Hanne Bjurstrøm på Regjeringen.no
UFC 86

UFC 86: Jackson vs. Griffin var et MMA-arrangement i regi av UFC i Las Vegas, Nevada, USA 5. juli 2008.


== Resultater ==


=== Innledende kamper ===
Lettvekt kamp:  Jorge Gurgel vs.  Cole MillerMiller beseiret Gurgel med submission (triangle choke) 4:48 i 3. runde.Lettvekt kamp:  Melvin Guillard vs.  Dennis SiverGuillard beseiret Siver med KO (slag) 0:36 i 1. runde.  Dette var den eneste innledende kampen som ble vist på direktesendingen.Lettvekt kamp:  Corey Hill vs.  Justin BuchholzBuchholz beseiret Hill med submission (rear naked choke) 3:57 i 2. runde.Tungvekt kamp:  Gabriel Gonzaga vs.  Justin McCullyGonzaga beseiret McCully med submission (americana) 1:57 i 1. runde.


=== Hovedkamper ===
Lettvekt kamp:  Tyson Griffin vs.  Marcus AurelioGriffin beseiret Aurelio med enstemmig avgjørelse (30-27, 30-27, 30-27).Welterweight kamp:  Josh Koscheck vs.  Chris LytleKoscheck beseiret Lytle med enstemmig avgjørelse (30-26, 29-27, 30-28.Lettvekt kamp:  Joe Stevenson vs.  Gleison TibauStevenson beseiret Tibau med submission (guillotine choke) 2:57 i 2. runde.Mellomvekt kamp:  Patrick Côté vs.  Ricardo AlmeidaCôté beseiret Almeida med delt avgjørelse (29-28, 28-29, 29-28).Lett tungvekt Championship kamp:  Quinton Jackson (c) vs.  Forrest GriffinGriffin beseiret Jackson med enstemmig avgjørelse (48-46, 48-46, 49-46) og ble den nye UFC Lett tungvekt tittelholderen.


== Bonuser ==
Fight of the Night:  Quinton Jackson vs.  Forrest Griffin
Submission of the Night:  Cole Miller
Knockout of the Night:  Melvin Guillard
UFC 85

UFC 85: Bedlam var et MMA-arrangement i regi av UFC i London, England 7. juni 2008.


== Resultater ==


=== Innledende kamper ===
Tungvekt kamp:  Antoni Hardonk vs.  Eddie SanchezHardonk beseiret Sanchez med KO 4:15 i 2. runde.Weltervekt kamp:  Paul Taylor vs.  Jess LiaudinTaylor beseiret Liaudin med delt avgjørelse (29-28, 29-28, 28-29).Lett tungvekt kamp:  Jason Lambert vs.  Luiz Arthur CaneCane beseiret Lambert med TKO (stoppet av dommer) 2:07 i 1. runde. Denne kampen ble vist på direktesendingen.Weltervekt kamp:  Roan Carneiro vs.  Kevin BurnsBurns beseiret Carneiro med submission (triangle choke) 2:53 i 2. runde.Lettvekt kamp:  Matt Wiman vs.  Thiago TavaresWiman beseiret Tavares med KO (slag) 1:57 i 2. runde. Denne kampen ble vist på direktesendingen.Mellomvekt kamp:  Martin Kampmann vs.  Jorge RiveraKampmann beseiret Rivera med submission (guillotine) 2:44 i 1. runde. Denne kampen ble vist på direktesendingen.


=== Hovedkamper ===
Tungvekt kamp:  Fabricio Werdum vs.  Brandon VeraWerdum beseiret Vera med TKO (slag) 4:40 i 1. runde.Mellomvekt kamp:  Nathan Marquardt vs.  Thales LeitesLeites beseiret Marquardt med delt avgjørelse (28-27, 28-27, 27-28). Marquardt ble trukket med to poeng i løpet av kampen – et poeng i 2. runde (ulovlig kne til hodet på motstander) og et poeng i 3. runde (ulovlig albue i bakhodet på motstander).Weltervekt kamp:  Mike Swick vs.  Marcus DavisSwick beseiret Davis med enstemmig avgjørelse. (29-27, 29-27, 29-27) Swick ble trukket et poeng i 3. runde for å holde fast i buret.Mellomvekt kamp:  Michael Bisping vs.  Jason DayBisping beseiret Day med TKO (slag) 3:42 i 1. runde.Catchvekt (79 kg) kamp:  Matt Hughes vs.  Thiago AlvesAlves beseiret Hughes med TKO (kne og slag) 1:02 i 2. runde. Alves var ikke i stand til å veie inn til grensen for weltervekt (77 kg).


== Bonuser ==
Fight of the Night:  Matt Wiman vs.  Thiago TavaresSubmission of the Night:  Kevin BurnsKnockout of the Night:  Thiago Alves
Dana White

Dana White (født 28. juli 1969 i Manchester, Connecticut USA) er den nåværende presidenten i Ultimate Fighting Championship - verdens fremste arrangør av MMA-stevner.
White har bakgrunn som aerobicinstruktør og etablert i 1992 Dana White Enterprises i Las Vegas som arrangerte aerobickurs på tre forskjellige treningssenter. I løpet av denne tiden fungerte han også som manager for Tito Ortiz og Chuck Liddell. Mens han jobbet som manager fikk han informasjon om at daværende eier av UFC Semaphore Entertainment Group var på utkikk etter en kjøper av UFC. White kontaktet barndomsvennen Lorenzo Fertitta, og innen en måned hadde Lorenzo Fertitta og hans eldre bror Frank Fertitta III kjøpt UFC og White ble utnevnt til president av selskapet. White eier nå 10 % av Zuffa, LLC, selskapet Fertitta brødrene skapte for å styre UFC.
I juni 2020 vakte han oppsikt da han om den pågående Koronaviruspandemien uttalte at han blir gal av at hele verden har blitt forvandlet til pingler over natten, og at han synes det er flaut.


== Referanser ==


== Eksterne lenker ==
(en) Offisielt nettsted 
(en) Dana White – kategori av bilder, video eller lyd på Commons 
(en) Dana White på Internet Movie Database 
(en) Dana White hos The Movie Database 
(en) Dana White på Twitter 
(en) Dana White på Facebook 
(en) Dana White på Instagram 
Dana White på TikTok
Bibliotekutvikling Østfold

Bibliotekutvikling Østfold tidligere Østfold fylkesbibliotek i Fredrikstad kommune inngår som en del av Østfold kulturutvikling. Østfold kulturutvikling er en virksomhet i Østfold fylkeskommune med oppgaver innen kulturfeltet i Østfold, og med samarbeidspartnere på lokalt, nasjonalt og internasjonalt nivå.
Bibliotekutvikling Østfold arbeider med bibliotekutvikling i Østfold, bibliotekfaglig rådgivning og veiledning til bibliotekene i fylket.
Deres virksomheten er hjemlet i Lov om folkebibliotek, samt de til enhver tid gjeldende fylkesplaner, regionalplan kultur og andre planer som involverer kulturområdet, samt økonomiplaner og årsbudsjetter.
Bibliotekutvikling Østfold arrangerer kurs og møter - i hovedsak for bibliotekpersonal i Østfold.


== Eksterne lenker ==
Østfold fylkesbibliotek Arkivert 31. august 2009 hos Wayback Machine.
Regionalutviklingsavdelingen
Kulturnett Østfold
Visit Oslofjord
Brenneslesuppe

Brenneslesuppe er laget av vårens unge brennesleskudd. Brenneslene vaskes, hakkes og kokes i kraft eller med en buljongterning, jevnes med litt fløte og serveres med hardkokte eggebåter.
Dette er den vanligst måten å tilberede brennesler på, men de kan også stues.
Brenneslesuppe var en populær rett under krigen og flere av de matauk-heftene som ble utgitt, hadde oppskriften med.